Potgooi – my kind sukkel so met lees | oolfant.com: tuisskool in Afrikaans
Home » Artikels » Potgooi » Potgooi – my kind sukkel so met lees
Potgooi – my kind sukkel so met lees
Leer makliker lees met Tippie
Die Leer Lees met Tippie reeks is sommer baie gewild onder tuisskolers. Daarom is dit vir my 'n groot voorreg om hierdie week met Reinette Lombard, een van die "ma's" van Tippie te gesels. Die ander "ma" is Reinette se eie ma, José Palmer.
Reinette vertel hoe haar ma altyd daarvan gedroom het om stories te skryf. Reinette het nou weer agtergrond as 'n remediërende terapeut. En so saam-saam het hulle twee elkeen se sterk punte benut en 'n byderwetse Afrikaanse leesreeks begin.
Tippie is al nege jaar met ons, maar het die laaste tyd Afrikaanse tuisskolers se aandag begin trek danksy sy holistiese en effektiewe benadering tot lees.
Op my vraag op watter ouderdom mens jou kind leer lees, antwoorde Reinette só: "Ons is nie puriste nie. Ons glo werklik dat dit van elke kind se indiwiduele potensiaal afhang op watter ouderdom mens met lees begin."
Ek was ook baie bly om te hoor die Tippie boekies het glad nie 'n graadfokus nie. Dit maak dit natuurlik ook baie maklik vir tweedetaalsprekers om Afrikaans op die manier te leer.
Reinette en José benader lees op 'n eklektiese manier. Hulle glo kinders leer die beste as hulle foneties leer lees, maar hulle benut ook sigwoorde om die hele proses makliker te maak.
Dit was 'n lekker onderhoud. Luister gerus na hierdie week se episode.
Vir meer inligting oor Tippie, besoek gerus hierdie Facebookblad: https://www.facebook.com/learntoreadtippie